# Brezje pri Kumpolju

### Iz Wikipedije, proste enciklopedije

Brezje pri Kumpolju
Zemljevid: | Brezje pri Kumpolju
Nadmorska višina: | 366 m
Število prebivalcev: | 10
Poštna št./pošta: | 1274 Gabrovka
Občina: | Litija
Pokrajina: | Štajerska (pokrajina)
Statistična regija: | Osrednjeslovenska regija
Vir: SURS, popis prebivalstva 2002.

Brezje pri Kumpolju je naselje v občini Litija. Vas Brezje leži južno od Gabrovke, na majhnem hribu, in je s treh strani obrasla z gozdom. Skozi vas pelje kolovozna pot, po dolini pa teče potok, ki predstavlja mejo med Brezjem in Tlako.

V vas prideš, če se iz Gabrovke odpraviš v smeri proti Mirni in na križišču za Dole zaviješ desno, lahko pa tudi s ceste Gabrovka-Čatež, če nekaj metrov pred Lazarjem zaviješ levo.

V vasi je 5 hiš s kmetijami. Od teh pa obdelujejo zemljo samo 3 domačije. Dve sta opuščeni, ker ni ljudi, ki bi obdelovali zemljo. Ljudje se največ ukvarjajo s kmetijstvom, poleg tega hodijo še v službo. Dve hiši imata samo po enega prebivalca, pri dveh pa jih je več. Ena hiša je že čisto opuščena.

Cesta, ki povezuje Gabrovko z Lazarjem, je še iz rimskih časov - rimska cesta. Brezje je med 2. sv. vojno, 1943. leta, pogorelo. Nemci so s Tlake izstrelili 1000 ognjenih nabojev. Na Tlaki so tedaj ubili 7 ljudi in še 7 iz bližnje okolice. Pokopavale so jih domače ženske iz vasi. V Brezjah tedaj ni bilo žrtev, ker je eden izmed domačinov govoril nemško in mu je uspelo, da je Nemce prepričal, da niso partizani. Zaminirali so tudi grad Turn, požgali so hleve, kozolec na Marofu, kjer je bilo pred leti smetišče. Do vsega tega je prišlo zaradi tega, ker so partizani Nemcem podrli dva lesena mostova, da niso mogli naprej, zato so se obrnili nazaj proti Tlaki in se maščevali nad ljudmi. 1944. leta je v Brezjah spet gorelo. Prišlo je tudi do boja med Nemci in partizani.

V vasi je tudi kapelica, ki je bila zgrajena leta 1902.

## [uredi] Glej tudi

- seznam naselij v Sloveniji

  Ta članek o naselju v Sloveniji je škrbina; Wikipediji lahko pomagate tako, da ga dopolnite z vsebino.

Vzpostavljeno iz »http://sl.wikipedia.org../../../b/r/e/Brezje_pri_Kumpolju_32f0.html«

Kategoriji: Škrbine o naseljih v Sloveniji | Naselja občine Litija

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje